மே 21

## நிகழ்வுகள்
* 878 &ndash; சிசிலியின் சிராக்குசு நகரை முசுலிம்கள் கைப்பற்றினர்.
* 996 &ndash; புனித ரோமப் பேரரசின் மன்னனாக 16 வயது மூன்றாம் ஓட்டோ முடி சூடினான்.
*1674 &ndash; யோன் சோபிசுக்கி போலந்து மன்னராகவும், லித்துவேனியாவின் இளவரசராகவும் தேர்ந்தெடுக்கப்பட்டார்.
*1703 &ndash; ஆங்கிலேய எழுத்தாளர் டானியல் டீஃபோ தேசத்துரோகக் குற்றச்சாட்டுகளுக்காக சிறைப்படுத்தப்பட்டார்.
*1792 &ndash; சப்பானில் கியூசூ தீவில் ஊன்சென் எரிமலை வெடித்ததில் இடம்பெற்ற சூறாவளி மற்றும் சுனாமியினால் 14,500 பேர் உயிரிழந்தனர்.
*1851 &ndash; கொலம்பியாவில் அடிமைத்தொழில் ஒழிக்கப்பட்டது.
*1856 &ndash; அமெரிக்காவின் கேன்சஸ் மாநிலத்தில் லாரன்சு நகரம் அடிமைகளுக்கு ஆதரவான படையினரால் கைப்பற்றப்பட்டு தீயிட்டுக் கொளுத்தப்பட்டது.
*1864 &ndash; உருசிய-சிர்க்கேசியப் போர் முடிவுற்றதாக உருசியப் பேரரசு அறிவித்தது. பெரும்பாலான சிர்க்கேசியர்கள் நடு கடத்தப்பட்டனர்.
*1864 &ndash; இயோனியத் தீவுகள் கிரேக்கத்துடன் மீண்டும் இணைந்தது.
*1871 &ndash; பிரெஞ்சு அரசுப் படைகள் பாரிசைத் தாக்கின. ஒரு வார முற்றுகையில் 20,000 மக்கள் கொல்லப்பட்டு 38,000 பேர் கைது செய்யப்பட்டனர்.
*1871 &ndash; முதலாவது பற்சட்டத் தொடருந்துப் பாதை ஐரோப்பாவில் அமைக்கப்பட்டது.
*1881 &ndash; அமெரிக்க செஞ்சிலுவைச் சங்கம் ஆரம்பிக்கப்பட்டது.
*1904 &ndash; பாரிசில் பன்னாட்டுக் காற்பந்துச் சங்கங்களின் கூட்டமைப்பு (பீஃபா) ஆரம்பிக்கப்பட்டது.
*1917 &ndash; அமெரிக்காவின் அட்லாண்டா மாநிலத்தில் இடம்பெற்ற பெருந்தீயில் பெரும் அழிவு ஏற்பட்டது.
*1937 &ndash; ஆர்க்டிக் பெருங்கடல் பனிப்பாறைகளில் முதன் முதலில் அறிவியல் ஆய்வுகூடம் ஒன்றை சோவியத் ஒன்றியம் அமைத்தது.
*1939 &ndash; கனடாவில் தேசியப் போர் நினைவகம் ஒட்டாவாவில் பிரித்தானியாவின் ஆறாம் ஜோர்ஜ் மன்னரால் திறந்து வைக்கப்பட்டது.
*1941 &ndash; இரண்டாம் உலகப் போர்: பிரேசிலில் இருந்து 950 மைல் தூரத்தில் ரொபின் மூர் என்ற அமெரிக்க போர்க் கப்பல் ஜெர்மனியின் யூ-படகினால் மூழ்கடிக்கப்பட்டது.
*1961 &ndash; குடிசார் உரிமைகள் இயக்கம்: அலபாமாவில் நடந்த இனவன்முறைகளை அடுத்து அங்கு இராணுவச் சட்டம் பிறப்பிக்கப்பட்டது.
*1966 &ndash; வட அயர்லாந்தில் அல்சுடர் தன்னார்வப் படை அயர்லாந்துக் குடியரசுப் படைகள் மீது போரை அறிவித்தது.
*1972 &ndash; மைக்கலாஞ்சலோவின் *[[தாயும் சேயும் (மைக்கலாஞ்சலோ)|பியேத்தா]]* ஓவியம் உரோம் நகரில் புனித பேதுரு பேராலயத்தில் மனநிலை பாதிக்கப்பட்ட அங்கேரிய நிலவியலாளர் ஒருவரால் சேதப்படுத்தப்பட்டது.
*1976 &ndash; கலிபோர்னியாவில் இடம்பெற்ற பேருந்து விபத்தில் 29 பேர் உயிரிழந்தனர்.
*1991 &ndash; முன்னாள் இந்தியப் பிரதமர் ராஜீவ் காந்தி சென்னைக்கருகில் மனிதக் குண்டுவெடிப்பொன்றில் கொல்லப்பட்டார்.
*1991 &ndash; எதியோப்பியாவின் கம்யூனிச அரசுத் தலைவர் மெங்கிஸ்து ஹைலி மரியாம் நாட்டில் இருந்து தப்பி வெளியேறினார். எதியோப்பிய உள்நாட்டுப் போர் முடிவுக்கு வந்தது.
*1994 &ndash; யெமன் சனநாயகக் குடியரசு யெமனில் இருந்து விலக எடுத்த நடவடிக்கை தோல்வியில் முடிந்தது. இரு நாடுகளுக்கும் இடையே போர் வெடித்தது.
*1996 &ndash; தான்சானியாவில் *பூக்கோவா* என்ற பயணிகள் கப்பல் விக்டோரியா ஏரியில் மூழ்கியதில் 1,000 பேர் வரையில் உயிரிழந்தனர்.
*1998 &ndash; இந்தோனேசியாவில் ஒரு வாரமாக இடம்பெற்ற ஆர்ப்பாட்டங்களை அடுத்து அந்நாட்டை 32 ஆண்டுகள் ஆட்சி செய்த சுகார்த்தோ அரசுத்தலைவர் பதவியில் இருந்து விலகினார்.
*2001 &ndash; பிரான்சில் அத்திலாந்திக் அடிமை வணிகம், மற்றும் அடிமைத் தொழில்கள் மானுடத்துக்கு எதிரான குற்றங்களாக அதிகாரபூர்வமாக அறிவிக்கப்பட்டது.
*2003 &ndash; வடக்கு அல்ஜீரியாவில் நிகழ்ந்த 6.8 அளவு நிலநடுக்கத்தில் 2,000 பேருக்கு மேல் உயிரிழந்தனர். பலேரிக் தீவுகளை ஆழிப்பேரலை தாக்கியது.
*2006 &ndash; செர்பியா-மொண்டெனேகுரோவில் இருந்து விலகுவதற்கான பொது வாக்கெடுப்பு மொண்டெனேகுரோ குடியரசில் இடம்பெற்றது. 55% மக்கள் பிரிந்து செல்வதற்கு ஆதரவாக வாக்களித்தனர்.
*2012 &ndash; யெமன், சனா நகரில் தற்கொலைத் தாக்குதல் ஒன்று இடம்பெற்றதில் 120 பேர் கொல்லப்பட்டனர்.

## பிறப்புகள்

*1471 &ndash; ஆல்பிரெஃக்ட் டியுரே, செருமானிய ஓவியர், கணிதவியலாளர் (இ. 1528)
*1527 &ndash; எசுப்பானியாவின் இரண்டாம் பிலிப்பு (இ. 1598)
*1780 &ndash; எலிசபெத் ஃபிரை, ஆங்கிலேயக் கொடையாளி, சீர்திருத்தவாதி (இ. 1845)
*1799 &ndash; மேரி அன்னிங், ஆங்கிலேயத் தொல்லியல் ஆய்வாளர் (இ. 1847)
*1873 &ndash; ஹான்ஸ் பெர்கர், செருமானிய நரம்பியல் நிபுணர் (இ. 1941)
*1895 &ndash; சு. நடேசபிள்ளை, இலங்கை அரசியல்வாதி (இ. 1965)
*1915 &ndash; சி. வி. நரசிம்மன், ஐநா உயர் அலுவலர், எழுத்தாளர் (இ. 2003)
*1921 &ndash; ஆந்திரே சாகரவ், நோபல் பரிசு பெற்ற உருசிய இயற்பியலாளர் (இ. 1989)
*1930 &ndash; மால்கம் பிரேசர், ஆத்திரேலியாவின் 22வது பிரதமர் (இ. 2015)
*1954 &ndash; டி. பி. எஸ். ஜெயராஜ், இலங்கை ஊடகவியலாளர்
*1954 &ndash; அனிதா ரத்னம், இந்திய நடனக் கலைஞர்
*1959 &ndash; நிக் காஸ்சவேட்ஸ், அமெரிக்க நடிகர், இயக்குநர்
*1959 &ndash; அப்துல்லா யாமீன், மாலைத்தீவுகளின் 6வது அரசுத்தலைவர்
*1960 &ndash; மோகன்லால், தென்னிந்தியத் திரைப்பட நடிகர்
*1960 &ndash; ஜெப்ரி டூபின், அமெரிக்க வழக்கறிஞர்
*1961 &ndash; சஞ்சய் சுப்ரமணியம், இந்தியவியலாளர், வரலாற்றாளர்
*1967 &ndash; கிறிஸ் பென்வா, கனடிய மற்போர் வீரர் (இ. 2007)
*1972 &ndash; நொடோரியஸ் பி.ஐ.ஜி, அமெரிக்க ராப் கலைஞர் (இ. 1997)
*1974 &ndash; அதிதி கோவத்திரிகர், இந்திய நடிகை, உலக அழகி

## இறப்புகள்
*1639 &ndash; தொம்மாசோ கம்பனெல்லா, இத்தாலிய சோதிடர், கவிஞர் (பி. 1568)
*1786 &ndash; காரல் வில்லெம் சீலெ, செருமானிய-சுவீடிய வேதியியலாளர் (பி. 1742)
*1861 &ndash; இயூஜின் டி மசெனோ, பிரான்சிய கத்தோலிக்கப் புனிதர் (பி. 1782)
*1911 &ndash; வில்லியமினா பிளெமிங், இசுக்கொட்டிய-அமெரிக்க வானியலாளர் (பி. 1857)
*1935 &ndash; ஜேன் ஆடம்ஸ், நோபல் பரிசு பெற்ற அமெரிக்க செயற்பாட்டாளர் (பி. 1860)
*1964 &ndash; ஜேம்ஸ் பிராங்க், நோபல் பரிசு பெற்ற செருமானிய இயற்பியலாளர் (பி. 1882)
*1991 &ndash; ராஜீவ் காந்தி, இந்தியாவின் 6வது பிரதமர் (பி. 1944)
*1991 &ndash; தேன்மொழி ராசரத்தினம், விடுதலைப் புலிகளின் போராளி (பி. 1974)
*2009 &ndash; க. பத்மநாதன், இலங்கைத் தமிழ் அரசியல்வாதி (பி. 1948)
*2011 &ndash; சுவாமி அஜராத்மானந்தா, இலங்கை மட்டக்களப்பு இராமகிருஷ்ண மட முதல்வர் (பி. 1950)
*2014 &ndash; ஆர். உமாநாத், இந்திய இடதுசாரி அரசியல்வாதி (பி. 1922)

## சிறப்பு நாள்
* விடுதலை நாள் (மொண்டெனேகுரோ, 2006)
* கடற்படை நாள் (சிலி)
* பன்னாட்டுத் தேயிலை நாள்
*உரையாடல் மற்றும் மேம்பாட்டுக்கான கலாச்சார பன்முகத்தன்மைக்கான உலக தினம்
*தேசிய பயங்கரவாத எதிர்ப்பு தினம் (இந்தியா)

## வெளி இணைப்புகள்

* பிபிசி: இன்றைய நாளில்
* நியூயார்க் டைம்சு: இன்றைய நாளில்
* மே 21 வரலாற்று நிகழ்வுகள், OnThisDay.com

பகுப்பு:மே
பகுப்பு:ஆண்டின் நாட்கள்